ડિસેમ્બર ૧૦

૧૦ ડિસેમ્બર નો દિવસ ગ્રેગોરીયન પંચાંગ મુજબ વર્ષનો ૩૪૪મો (લિપ વર્ષ દરમ્યાન ૩૪૫મો) દિવસ છે. આ દિવસ પછી વર્ષ પુરું થવામાં ૨૧ દિવસ બાકી રહે છે. 

 મહત્વની ઘટનાઓ 
 ૧૭૬૮ – બ્રિટાનિકા વિશ્વકોશ (ઍનસાયક્લોપીડિયા)ની પ્રથમ આવૃત્તિ પ્રકાશિત થઈ.
 ૧૭૯૯ - ફ્રાન્સે મીટરને લંબાઈના અધિકૃત એકમ તરીકે અપનાવ્યો.
 ૧૮૧૭ – મિસિસિપી યુ.એસ.નું ૨૦મું રાજ્ય બન્યું.
 ૧૮૮૪ - માર્ક ટ્વેઇનનું ‘હકલબરી ફિનનાં પરાક્રમો’ પ્રથમ વખત પ્રકાશિત થયું.
 ૧૯૦૧ – આલ્ફ્રેડ નોબેલના મૃત્યુની પાંચમી વર્ષગાંઠ પર સ્ટોકહોમમાં પ્રથમ નોબેલ પુરસ્કાર સમારોહ યોજાયો.
 ૧૯૦૨ – ઇજિપ્તમાં અસ્વાન ડેમના જળાશયનું ઉદઘાટન કરવામાં આવ્યું.
 ૧૯૦૬ – અમેરિકાના રાષ્ટ્રપતિ થિયોડોર રૂઝવેલ્ટને રુસો-જાપાની યુદ્ધની મધ્યસ્થતામાં તેમની ભૂમિકા બદલ નોબેલ શાંતિ પુરસ્કાર એનાયત કરવામાં આવ્યો. તેઓ કોઈપણ ક્ષેત્રમાં નોબેલ પુરસ્કાર જીતનાર પ્રથમ અમેરિકન બન્યા.
 ૧૯૦૯ – સેલ્મા લેજરલૉફ સાહિત્યમાં નોબેલ પુરસ્કાર મેળવનારા પ્રથમ મહિલા લેખક બન્યા.
 ૧૯૩૨ – થાઇલેન્ડે બંધારણીય રાજાશાહી અપનાવી.
 ૧૯૪૮ – માનવ અધિકાર સંમેલન પર સંયુક્ત રાષ્ટ્ર દ્વારા હસ્તાક્ષર કરવામાં આવ્યા.
 ૧૯૪૯ – ચીનનું ગૃહયુદ્ધ: પીપલ્સ લિબરેશન આર્મીએ ચીનના મુખ્ય ભૂમિમાં આવેલા છેલ્લા કુઓમિન્ટાંગના કબજા હેઠળના શહેર ચેંગડુની ઘેરાબંધી શરૂ કરી, જેના કારણે રિપબ્લિક ઓફ ચાઇનાના રાષ્ટ્રપતિ ચિયાંગ કાઇ-શેક અને તેમની સરકારને તાઇવાન પાછા ફરવાની ફરજ પડી.
 ૧૯૫૩ – બ્રિટિશ વડા પ્રધાન વિન્સ્ટન ચર્ચિલને સાહિત્યમાં નોબેલ પુરસ્કાર મળ્યો.
 ૧૯૬૩ – સુલતાન જમશીદ બિન અબ્દુલ્લાના નેતૃત્વમાં ઝાંઝીબારને બંધારણીય રાજાશાહી તરીકે યુનાઇટેડ કિંગડમથી સ્વતંત્રતા મળી.
 ૧૯૭૮ – આરબ-ઇઝરાયલ સંઘર્ષ: ઇઝરાયલના વડા પ્રધાન મેનાકેમ બિગિન અને ઇજિપ્તના રાષ્ટ્રપતિ અનવર સદાતને સંયુક્તપણે નોબેલ શાંતિ પુરસ્કાર એનાયત કરવામાં આવ્યો.
 ૧૯૮૪ – સંયુક્ત રાષ્ટ્ર મહાસભાએ યાતના (ટોર્ચર) સામેના સંમેલનને માન્યતા આપી.
 ૧૯૯૬ – નેલ્સન મંડેલા દ્વારા દક્ષિણ આફ્રિકાનું નવું બંધારણ જાહેર કરવામાં આવ્યું.

 જન્મ 
 ૧૮૭૦ – જદુનાથ સરકાર, ભારતીય ઇતિહાસકાર (અ. ૧૯૫૮)
 ૧૮૭૮ – સી. રાજગોપાલાચારી, ભારતીય વકીલ અને રાજકારણી, ભારતના ૪૫મા ગવર્નર જનરલ (અ. ૧૯૭૨)
 ૧૮૮૮ – પ્રફુલ્લ ચાકી, ભારતીય ક્રાંતિકારી (અ. ૧૯૦૮)
 ૧૯૪૮ – જસુબેન શિલ્પી, ભારતીય શિલ્પકાર (અ. ૨૦૧૩)


 અવસાન 
 ૧૮૯૬ – આલ્ફ્રેડ નોબેલ, સ્વિડિશ રસાયણશાસ્ત્રી, ઈજનેર (જ. ૧૮૩૩)
 ૧૯૬૩ – કે.એમ.પણિક્કર, ભારતીય ઇતિહાસકાર અને રાજદ્વારી (જ. ૧૮૯૪)
 ૧૯૯૩ – બાપાલાલ વૈધ, ગુજરાતના જાણીતા આયુર્વેદજ્ઞ અને વૈદ્ય (જ. ૧૮૯૬)
 ૨૦૦૧ – અશોક કુમાર, ભારતીય અભિનેતા (જ. ૧૯૧૧)
 ૨૦૧૨ – અશ્વિની ભટ્ટ, ગુજરાતી ભાષાના નવલકથાકાર અને અનુવાદક (જ. ૧૯૩૬)
 ૨૦૧૩ – શ્રીકાંત વાડિયાર, ભારતીય રાજકારણી અને મૈસૂરના પદાધિકારી મહારાજા (જ. ૧૯૪૬)

 તહેવારો અને ઉજવણીઓ 
 બંધારણ દિન (થાઈલેન્ડ)
 આંતરરાષ્ટ્રીય માનવ અધિકાર દિવસ
 આલ્ફ્રેડ નોબલ દિવસ

 બાહ્ય કડીઓ 
 બી.બી.સી.(BBC): આજનો દિવસ 

શ્રેણી:ડિસેમ્બર